(Návrh)

Komuniké

Vláda Slovenskej republiky na svojom zasadnutí schválila správu o vyhodnotení účinnosti prijatých opatrení a posilnení administratívnych kapacít na boj s organizovaným zločinom (najmä boj s tzv. „výpalníctvom“), vrátane obchodovania s ľuďmi, sexuálneho zneužívania detí a nezákonného obchodovania s drogami.

Vláda Slovenskej republiky bude naďalej pokračovať v zlepšovaní podmienok činnosti Policajného zboru zameraných na efektívnejší boj s organizovaným zločinom. 
	
Prioritná pozornosť bude venovaná právnym predpokladom, inštitucionálnemu rámcu, materiálno-technickému zabezpečeniu, personálnemu zabezpečeniu, spolupráci a súčinnosti, ako i koordinácii boja s organizovaným  zločinom.